cyanic-selkie/wikianc huggingface dataset:
Ιουδαιοχριστιανικός πλατωνισμός
Θεμελιώδεις διαφορές Πατερικής Θεολογίας και Πλατωνισμού-Νεοπλατωνισμού
Είναι πραγματικότητα ότι στο Βυζάντιο δεν γεννιούνται "αυτόνομα φιλοσοφικά συστήματα. Οι πατέρες χρήσιμοποιούν πολλές φορές τον όρο φιλοσοφία με την έννοια ότι έχουν τη ζωντανή εμπειρία των μυστηρίων του τριαδικού Θεού" όπου "χρειάζεται η κάθαρση της ψυχής και του σώματος, ο φωτισμός και η θέωση...Δεν μπορούν με άλλο τρόπο να προσεγγίσουν τις ενέργειες του Θεού...κι έτσι δεν είναι δυνατή καμιά φιλοσοφία...Όταν λοιπόν κάνουν λόγο για την Αγία Τριάδα...τη θεία ουσία...τις υποστάσεις ή τα πρόσωπα, τη θεογνωσία...την ετερότητα των υποστάσεων...αντλούν εκφραστικά μέσα απ' αυτή την «περιρρέουσα ατμόσφαιρα», όπου κυριαρχεί η φιλοσοφική παράδοση με τον πλατωνισμό, αριστοτελισμό, στωικισμό, νεοπλατωνισμό κι άλλες φιλοσοφίες της αρχαιότητας. Άλλο πράγμα λοιπόν εμπειρία κι άλλο διατύπωση με τη φιλοσοφική γλώσσα"
Σύμφωνα με τον Γεώργιο Μαρτζέλο, "η χρήση συναφειακών παραστάσεων και εικόνων, προκειμένου να γίνουν κατανοητές οι δογματικές αλήθειες από ανθρώπους με διαφορετικό πολιτιστικό υπόβαθρο, είναι πολλές φορές όχι απλώς θεμιτή αλλά και επιβεβλημένη. Αυτό αποτελεί θεμελιώδη ιεραποστολική και παιδαγωγική αρχή, που είναι βαθιά ριζωμένη μέσα στην ιστορία και τη ζωή της Εκκλησίας. Πρέπει όμως η χρήση των συναφειακών αυτών παραστάσεων και εικόνων να περιορίζεται μόνο στη μορφολογία του δόγματος και να αφήνει άθικτη και απαραχάρακτη την ουσία του. Τη στάση αυτή ακριβώς τήρησαν τόσο οι Απόστολοι όσο και οι Πατέρες της Εκκλησίας· αν και χρησιμοποίησαν εικονικές παραστάσεις και ορολογία από το συναφειακό πολιτιστικό υπόβαθρο του ελληνικού κόσμου, εντούτοις αυτές περιορίζονται αποκλειστικά σε μορφολογικό επίπεδο και δεν αλλοιώνουν το μήνυμα της θείας Αποκάλυψεως".
Όπως φαίνεται από τα δεδομένα της θεολογίας της, η Ορθόδοξη διδασκαλία διαφοροποιήθηκε με σαφήνεια από κάθε πλατωνική ή νεοπλατωνική φιλοσοφική δοξασία η οποία σχετιζόταν με την ειδωλολατρική Θεολογία. Ενδεικτικά:
Τελικά, η πλατωνική και νεοπλατωνική φιλοσοφία για την Πατερική θεολογία είχε μεν τον ρόλο ενός "τεχνητού βοηθητικού οργάνου στην υπηρεσία της κατανοήσεως των θείων αληθειών" πρέπει όμως, εκτός των παραπάνω, να διευκρινιστεί και το σημαντικότερο: "ενώ η φιλοσοφία παρέχει κάποια ικανοποίησι στο ανθρώπινο πνεύμα, όμως δεν μπορεί να λύτρωση τον άνθρωπο".
Με όλα αυτά τα δεδομένα και άλλα περισσότερα, τελικά ο Χριστιανισμός καθιέρωσε "ένα νέο πολιτισμό" ο οποίος "θεμελιώθηκε πρώτιστα στην αλήθεια της Αποκάλυψης" η οποία επιβλήθηκε του "φιλοσοφικού πνεύματος".
Εξωτερικοί σύνδεσμοι
Κατηγορία:Νεοπλατωνισμός Κατηγορία:Χριστιανική θεολογία
Παλαντίν
Το Παλαντίν (γαλλικά: Abbenans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Σταύρος Καραμανιώλας
Ο Σταύρος Καραμανιώλας ( 30 Νοεμβρίου 1910 - 18 Απριλίου 2014) ήταν Έλληνας στιχουργός και δημιουργός λαϊκών τραγουδιών και ποιημάτων.
Βιογραφία
Ο Σταύρος Καραμανιώλας γεννήθηκε στο Μεγάλο Καζαβίτι (Μεγάλος Πρίνος) της Θάσου και τα περισσότερα χρόνια της ζωής του δούλευε ως καπνεργάτης στην Καβάλα. Σε ηλικία 16 χρονών εξαιτίας της αγοράς ενός ποδηλάτου έγραψε τους πρώτους του στίχους, που αργότερα έγιναν το τραγούδι «Ο ποδηλατιστής». Τα τραγούδια του όμως έγιναν γνωστά από τη δισκογραφία μόλις το 1991, με το δίσκο Οι δακοκτόνοι των Χειμερινών Κολυμβητών και αφού είχε γνωριστεί με τον με τον Αργύρη Μπακιρτζή, που το 1975 είχε αγοράσει ένα παλιό σπίτι στο Μεγάλο Καζαβίτι. Γνωστά του τραγούδια είναι: «Ο ποδηλατιστής», «Ο Σίμος είναι δασικός», «Οι δακοκτόνοι», «Τατάρικα», «Οι μεγάλοι παλαιοί», «Ψες το βράδυ», «Δεν είναι ίδιες όλες οι γυναίκες», «Ο βίος μου», «Μια βραδιά στη Σαλονίκη» κ.ά. Ήταν έγγαμος και είχε δύο κόρες την Ιωάννα και την Μαρίκα. Υπεραιωνόβιος, απεβίωσε στην οικία του το πρωί της Μεγάλης Παρασκευής, 18 Απριλίου 2014.
Παλίζ
Το Παλίζ (γαλλικά: Palise) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Μάλακος
Ο Μάλακος ήταν ιστορικός της ελληνιστικής εποχής, συγγραφέας μια τοπικής ιστορίας της νήσου Σίφνου (Σιφνίων Ὥροι), από την οποία διασώθηκε ένα μόνον μικρό απόσπασμα στο στ΄ βιβλίο των Δειπνοσοφιστών του Αθηναίου.
Ισχυριζόταν ότι η Έφεσος ιδρύθηκε από πρώην δούλους των Σαμίων: Αρχικά 1.000 από αυτούς επαναστάτησαν εναντίον των κυρίων τους, κατέφυγαν στα βουνά και από εκεί παρενοχλούσαν συνεχώς τους Σαμίους. Μετά έξι χρόνια αψιμαχιών οι Σάμιοι τελικά συνθηκολόγησαν και τους άφησαν ελεύθερους. Οι πρώην δούλοι πέρασαν τότε στην απέναντι ακτή και ίδρυσαν την Έφεσο. Πάντως, ή εκδοχή αυτή του Μαλάκου δεν επιβεβαιώνεται από άλλες αρχαίες πηγές.
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες ιστορικοί
Ουρούμτσι
Το Ουρούμτσι (προφορά στα ουιγουρικά : [ʏrʏmˈtʃi], Ουιγουρικά: ئۈرۈمچى‎‎, μεταγραφή: Ürümçi, Κινέζικα: 乌鲁木齐; πινγίν: Wūlǔmùqí) είναι η πρωτεύουσα και μεγαλύτερη πόλη της Αυτόνομης Περιοχής Σιντζιάνγκ της Κίνας. Ο πληθυσμός του υπολογίζεται σε 2.302.146 κάτοικοι (απογραφή 2010) και είναι το οικονομικό και εμπορικό κέντρο της Σιντζιάνγκ. Το όνομα της πόλης στη μογγολική γλώσσα σημαίνει "όμορφο βοσκοτόπι". Το Ουρούμτσι αναφέρεται στο Βιβλίο Γκίνες ως η πόλη η οποία απέχει περισσότερο από τη θάλασσα, περίπου 2.500 χιλιόμετρα.
Παραπομπές
Κατηγορία:Πόλεις της Κίνας
Video Graphics Array
thumb|Θύρα VGA thumb|Βύσμα VGA Συνήθως, ο όρος VGA αναφέρεται στην ανάλυση 640×480 εικονοστοιχείων (pixels). Επίσης, αναφέρεται στο βύσμα 15-pin D-subminiature, το οποίο χρησιμοποιείται για τη μεταφορά του αναλογικού σήματος εικόνας όλων των αναλύσεων.
Τα τυποποιημένα modes γραφικών VGA είναι:
Επίσης, το πρότυπο VGA υποστηρίζει τα παλαιότερα EGA, CGA και MDΑ.
Το VGA ξεπεράστηκε από το XGA (1024x768 pixels) της IBM, και από πολλές ακόμη επεκτάσεις, π.χ. SVGA, SXGA, UXGA, κτλ.
Εξέλιξή του είναι το καλώδιο DVI.
Κατηγορία:Γραφικά υπολογιστών Κατηγορία:Πρότυπα υπολογιστών Κατηγορία:Υλικό υπολογιστών
Μπράιαν Αχέρν
μικρογραφία|260x260εσ|Με την [[Κάρολ Λόμπαρντ (κέντρο) και την Αν Σίρλεϊ στην ταινία Νυχτερινή ικεσία (1940)]] μικρογραφία|324x324εσ|Με την Πίπα Σκοτ στην τηλεοπτική σειρά [[Η Ζώνη του Λυκόφωτος (τηλεοπτική σειρά)|Η ζώνη του λυκόφωτος (1960)]] Ο Μπράιαν Αχέρν (αγγλικά: William Brian de Lacy Aherne, 2 Μαΐου 1902 - 10 Φεβρουαρίου 1986) ήταν Άγγλος ηθοποιός του θεάτρου και του κινηματογράφου, που γνώρισε μεγάλη επιτυχία στο Χόλιγουντ.
Το 1910, έκανε την πρώτη του εμφάνιση στο θέατρο. Η πρώτη ομιλούσα ταινία που συμμετείχε ήταν το 1931, στο Madame Guillotine. Μετά από διάφορες βρετανικές παραγωγές έπαιξε και στο Χόλιγουντ σε πρωταγωνιστικούς ρόλους όπως το Γλεντώ τη ζωή μου, αλλά και το άκρως επιτυχημένο Ζητούνται αλήτες. Υπήρξε, επίσης, και υποψήφιος για Όσκαρ στον ρόλο του στην ταινία Χουαρέζ, ως Μαξιμιλιανός Α΄ του Μεξικού, ενώ έκανε και εμφανίσεις και στην τηλεόραση.
Το μαγαζάκι της Κεντρικής Οδού
Το μαγαζάκι της Κεντρικής Οδού (πρωτότυπος τίτλος: Obchod na korze, διεθνής: The Shop on Main Street) είναι τσεχοσλοβάκικη ταινία του 1965, σε σκηνοθεσία Έλμαρ Κλος και Γιαν Καντάρ. Το σενάριο βασίστηκε σε ένα μυθιστόρημα του Λάντισλαβ Γκρόσμαν, ο οποίος μαζί με τους δύο σκηνοθέτες, έγραψε και το σενάριο. Στην ταινία πρωταγωνιστούν οι Ζόζεφ Κρόνερ και Ίντα Καμίνσκα.
Η ταινία τοποθετείται την περίοδο του Δευτέρου Παγκοσμίου Πολέμου, και στην αριανοποίηση, που εφάρμοσαν οι Ναζί στο Σλοβακικό Τμήμα της Τσεχοσλοβακίας. Η παραγωγή έγινε από την εταιρεία Barrandov Studios, της Πράγας και ως επί το πλείστον, το κάστινγκ αποτελούντα κυρίως από Σλοβάκους ηθοποιούς.
Η ταινία κέρδισε το 1965, Όσκαρ Καλύτερης Ξενόγλωσσης Ταινίας, από την Αμερικανική Ακαδημία. Επίσης, η Καμίνσκα, υπήρξε και υποψήφια για Όσκαρ Α' Γυναικείου Ρόλου. Η ταινία επίσης μπήκε και στο Φεστιβάλ Καννών, την ίδια χρονιά.
Πλοκή
Η ταινία τοποθετείται την περίοδο του Δευτέρου Παγκοσμίου Πολέμου, στο Σλοβακικό Τμήμα της Τσεχοσλοβακίας. Ο Άντον "Τόνο" Μπρτκο είναι ένας φτωχός ξυλουργός, που ζει με τη γυναίκα του, η οποία δεν τον εκτιμά και τόσο πολύ. Ένα βράδυ, θα τους επισκεφτεί η αδελφή της με τον σύζυγό της, ο οποίος είναι διοικητής στην πόλη. Τότε θα του δώσει την ιδιοκτησία ενός μαγαζιού που βρίσκεται στην Κεντρική Οδό, του οποίου η ιδιοκτήτρια ήταν μία ηλικιωμένη, σχεδόν κωφή, γυναίκα. Όλο αυτό στο πλαίσιο της αριανοποίησης, καθότι η γυναίκα, η κυρία Λατμάνοβα, είναι Εβραία. Όταν ο Τόνο πήγε την επόμενη μέρα στο μαγαζί γνώριζε την καλοσυνάτη και αγαθή ιδιοκτήτρια, η οποία όμως δεν καταλάβαινε τι συνέβαινε. Έτσι, ένα μέλος της αντίστασης, ο Κουχάρ, λέει στον Τόνο να μείνει κι αυτή στο μαγαζί και να της πουν ότι απλά θα τη βοηθούσε. Ο Τόνο δέχεται. Στην πορεία η καλοσύνη και η αφέλεια της ηλικιωμένης σκλαβώνουν τον Τόνο, ο οποίος αρχίζει και τη συμπαθεί. Ωστόσο της φτιάχνει και όλα τα έπιπλα τα οποία ήταν ερείπια. Με τον καιρό, φτάνει και η ώρα που οι Αρχές θα μάζευαν του Εβραίους και θα τους στέλνανε σε στρατόπεδα συγκέντρωσης.
Ο Τόνο, που βρισκόταν σε αμηχανία γιατί δεν ήξερε τι να κάνει, αρχίζει και πίνει μες το μαγαζί, βλέποντας μπροστά από ένα μνημείο που μόλις φτιάχτηκε οι Αρχές να μαζεύουν τους Εβραίους. Όταν ξύπνησε η κυρία Λατμάνοβα, αρχικώς νευρίασε που είδε ημέρα Σαββάτου, ανοιχτό το μαγαζί και παρά τις προσπάθειες του Τόνο να της εξηγήσει τι γίνεται και να κρυφτεί οπωσδήποτε εκείνη δεν καταλάβαινε. Αργότερα, όμως και καθώς έπινε ο Τόνο, φοβήθηκε πως ο κουνιάδος του του είχε δώσει το μαγαζί για να τον ονομάσει Φιλοεβραίο, που από ό,τι έμαθε, από τον Κουχάρ, είναι χειρότερο από το να είσαι Εβραίος για αυτούς. (Ο Κουχάρ επίσης συλλήφθηκε και βασανίστηκε) Έτσι, αποφασίζει να την παραδώσει από μόνος τους, αυτή μέσα στον πανικό τρόμαξε και δεν ήθελε.
Η ταινία τελειώνει με τους Εβραίους να έχουν φύγει και φαινομενικά η κυρία Λατμάνοβα να έχει γλιτώσει. Όμως, το μαγαζί πλησίαζε ο μπατζανάκης του και καθώς πάλευε να την κρύψει για να μη τη δει, τη σκοτώνει κατά λάθος. Μόλις τη βλέπει νεκρή, κλείνει το μαγαζί και αυτοκτονεί δια απαγχονισμού. Μετά τους βλέπουμε και τους δυο σαν σε όνειρο να βγαίνουν καλοντυμένοι από το μαγαζί με τη συνοδεία φιλαρμονικής.
Εξωτερικοί σύνδεσμοι
Κατηγορία:Ταινίες του 1965 Κατηγορία:Τσεχοσλοβακικές ταινίες Κατηγορία:Σλοβακόφωνες ταινίες Κατηγορία:Ταινίες σχετικά με το Ολοκαύτωμα Κατηγορία:Πολεμικές δραματικές ταινίες Κατηγορία:Ταινίες Β΄ Παγκοσμίου Πολέμου Κατηγορία:Τσεχικές ταινίες Κατηγορία:Ταινίες βραβευμένες με Όσκαρ Καλύτερης Ξενόγλωσσης Ταινίας
Got My Mojo Working
Το Got My Mojo Working είναι τραγούδι της τραγουδίστριας Ανν Κόουλ, το οποίο κυκλοφόρησε τον Απρίλιο του 1957 μέσω της Baron Records. Η πιο γνωστή εκτέλεση του προέρχεται από την διασκευή του Muddy Waters, η οποία κυκλοφόρησε την ίδια χρονική περίοδο.
Σύνθεση και ηχογράφηση
Το τραγούδι συνέθεσε ο Πρέστον "Red" Φόστερ και το ηχογράφησε η Ανν Κόουλ. Η Κόουλ περιόδευε με τον Muddy Waters εκείνο το διάστημα και ο τελευταίος επιστρέφοντας στο Σικάγο ηχογράφησε και κυκλοφόρησε την δική του εκτέλεση του τραγουδιού, μέσω της Chess Records. Η κυκλοφορία αυτή έγινε χωρίς την αδειοδότηση της Baron Records, με αποτέλεσμα η Chess να την αποζημιώσει για τα δικαιώματα του κομματιού. Μέχρι και στη νέα χιλιετία, τα ποσά που λάμβανε ο Φόστερ για τα δικαιώματα κυμαίνονταν από είκοσι μέχρι τριάντα χιλιάδες δολάρια ανά έτος.
Η εκτέλεση του Waters
Ο Waters ηχογράφησε το τραγούδι την 1 Δεκεμβρίου 1956, με τον Τζέιμς Κότον να έχει αντικαταστήσει τον Little Walter στην φυσαρμόνικα, ενώ την μπάντα του συμπλήρωναν ο Ότις Σπαν στο πιάνο, ο Τζίμι Ρότζερς στην κιθάρα, ο Γουίλι Ντίξον στο μπάσο και ο Φράνσις Κλέι στα τύμπανα.
Το περιοδικό Rolling Stone κατέταξε το κομμάτι στην 359η θέση της λίστας με τα "500 καλύτερα τραγούδια όλων των εποχών", ενώ το 1999 έλαβε βραβείο Γκράμι εντασσόμενο στο Hall of Fame.
Διασκευές
Το "Got My Mojo Working" έχει διασκευαστεί από δεκάδες καλλιτέχνες, μεταξύ των οποίων ο B. B. King, ο Buddy Guy, ο Έρικ Κλάπτον, ο Τζόνι Γουίντερ, ο Ρόρι Γκάλαχερ, ο Έλβις Πρίσλεϊ, οι Canned Heat, η Έτα Τζέιμς, κ.α..
Εξωτερικοί σύνδεσμοι
Κατηγορία:Τραγούδια του Muddy Waters Κατηγορία:Singles του 1957 Κατηγορία:Τραγούδια του 1956 Κατηγορία:Τραγούδια του Έλβις Πρίσλεϊ
Πρωτάθλημα καλαθοσφαίρισης Β΄ εθνικής κατηγορίας ανδρών 2006-2007
Β Ανδρών 2006-2007
Ο πρώτος γύρος της διοργάνωσης διήρκεσε από τις 1 Οκτωβρίου 2006 έως τις 4 Φεβρουαρίου 2007. Ο δεύτερος γύρος ξεκίνησε στις 11 Φεβρουαρίου και ολοκληρώθηκε στις 10 Ιουνίου 2007. Πρωταθλήτρια της κατηγορίας αναδείχτηκε η ομάδα του Περιστερίου για δεύτερη φορά στην ιστορία της.
Εξωτερικοί σύνδεσμοι
Κατηγορία:Β εθνική κατηγορία καλαθοσφαίρισης ανδρών Πρωταθλημα Ελλαδος Β Ανδρων 2006 2007 Πρωταθλημα Ελλαδος Β Ανδρων 2006 2007
Γεφύρι της Πλάκας
Το γεφύρι της Πλάκας είναι πέτρινο τοξωτό γεφύρι στον Άραχθο ποταμό. Βρίσκεται στους πρώην Δήμους Πραμάντων και Κατσανοχωρίων σε απόσταση 50 χιλιομέτρων από τα Ιωάννινα και συνδέει τα Τζουμέρκα με τα Κατσανοχώρια και κατ' επέκταση τα Ιωαννίνα με την Άρτα. Χτισμένο το 1866 και επανακατασκευασμένο το 2019, είναι μονότοξο, με άνοιγμα κάμαρας 40 μέτρα, ύψος 21 μέτρα και με άνοιγμα στην κορυφή 3,2 μέτρα. Θεωρείται το μεγαλύτερο μονότοξο γεφύρι των Βαλκανίων και το τρίτο μεγαλύτερο στην Ευρώπη. Κατέρρευσε τρείς φορές, το 1860, το 1863 και το 2015, την τελευταία φορά έπειτα από βροχόπτωση. Μετά την κατάρρευση του 2015 η ανακατασκευή του δρομολογήθηκε αμέσως μετά και το κυριότερο μέρος του έργου ολοκληρώθηκε στις 4 Δεκεμβρίου 2019.
Ιστορία
Στο σημείο όπου χτίστηκε το γεφύρι της Πλάκας υπήρχε μια παλαιά γέφυρα η οποία καταστράφηκε το 1860. Το 1863 ξαναχτίστηκε από την αρχή με χορηγία 30.000 γροσίων του Πραμαντιώτη ευεργέτη Δημήτριου Αρβανιτογιάννη, αλλά κατέρρευσε σχεδόν την ημέρα των εγκαινίων. Το 1866 ξαναχτίστηκε με κύρια χορηγία του τραπεζίτη των Ιωαννίνων Ιωάννη Ζ. Λούλη, καταγομένου από την Αετορράχη (Κοτόρτσι) των Κατσανοχωρίων, από το ίδιο μάστορα που επρόκειτο να χτίσει αργότερα και τη Γέφυρα της Κόνιτσας. Το κόστος του χτισίματος έφτασε τα 170.000 οθωμανικά γρόσια, ποσό που καλύφθηκε από το Λούλη και από συνδρομές κατοίκων από τις γύρω κοινότητες.
Στις 3 Φεβρουαρίου 1878, κατά τη διάρκεια της εξέγερσης ενάντια στους Οθωμανούς, Ελληνικά στρατεύματα, υπό των εντολών του Κωνσταντίνου Κοττίκα, επικράτησαν της Τουρκικής Φρουράς της γέφυρας, και τους εξανάγκασαν σε συνθηκολόγηση.
Κατά τη διάρκεια του Β΄ Παγκοσμίου Πολέμου, η γέφυρα βομβαρδίστηκε από τις Γερμανικές δυνάμες. Παρ' αυτά η γέφυρα άντεξε με μόνο ελαφριές ζημιές. Οι ντόπιοι την επισκεύασαν με τσιμέντο το 1943. Κοντά στη γέφυρα υπογράφηκε στις 29 Φεβρουαρίου 1944 η συμφωνία Πλάκας-Μυρόφυλλου. Στη γέφυρα διασωζόταν κόγχη όπου οι τεχνίτες είχαν ζωγραφίσει τον προστάτη-άγιο της γέφυρας. Τα τελευταία χρόνια η γέφυρα λειτουργούσε ως αξιοθέατο της περιοχής. αριστερά|μικρογραφία|Τουρίστες διασχίζουν το Γεφύρι Η γέφυρα υπέστη ζημιές εξαιτίας, ισχυρών βροχοπτώσεων το 2007, και υπήρχαν σχέδια για εκτέλεση έργων επισκευής, κάτι που δεν έγινε και προκάλεσε αντιδράσεις. Το τόξο της γέφυρας κατέρρευσε την 1η Φεβρουαρίου 2015, όταν από ισχυρές βροχοπτώσεις πλημμύρισε. Την επόμενη μέρα, ο τότε Αναπληρωτής Υπουργός Υποδομών Χρήστος Σπίρτζης και εκπρόσωποι του Υπουργείου Πολιτισμού ταξίδεψαν στην περιοχή για να εκτιμήσουν την κατάσταση και ανακοίνωσαν ότι ήταν τεχνικά εφικτό να αποκαταστήσουν την ιστορική γέφυρα με την συγκομιδή των ερείπιων από τον ποταμό. Την μελέτη ανέλαβε το Εθνικό Μετσόβιο Πολυτεχνείο με μία διεπιστημονική ομάδα με στόχο την αποκατάστασή της γέφυρας ως το φθινόπωρο του 2019. Τελικά ο κλειδόλιθος του τόξου του γεφυριού, τοποθετήθηκε στις 4 Δεκεμβρίου 2019 ολοκληρώνοντας έτσι τη βασική κατασκευή. Η αποκατάσταση της γέφυρας βραβεύτηκε από την Europa Nostra το 2021.
Εξωτερικοί σύνδεσμοι
Κατηγορία:Οθωμανικές γέφυρες Κατηγορία:Νομός Άρτας Κατηγορία:Γέφυρες στην Ελλάδα Πλακα
Παρουά (Ντου)
Το Παρουά (γαλλικά: Paroy) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Τουρκική Βικιπαίδεια
Η Τουρκική Βικιπαίδεια (τουρκικά: Türkçe vikipedi) είναι η έκδοση της Βικιπαίδειας στην τουρκική γλώσσα. Δημιουργήθηκε τον Δεκέμβριο του 2002 και σήμερα (29 Απριλίου 2019) έχει 349,750 λήμματα (τριακοστή σε αριθμό λημμάτων από όλες τις γλωσσικές εκδόσεις της Βικιπαίδειας).
Τον Νοέμβριο του 2006, η Τουρκική Βικιπαίδεια προτάθηκε για την κατηγορία Επιστήμες στα βραβεία Αλτίν Ορούμτζεκ (Βραβεία Διαδικτύου Χρυσή Αράχνη), που είναι γνωστά ως "Όσκαρ του Διαδικτύου" στην Τουρκία. Τον Ιανουάριο του 2007, η Τουρκική Βικιπαίδεια έλαβε το βραβείο "Καλύτερο Περιεχόμενο" σε αυτό το διαγωνισμό. Το βραβείο δόθηκε σε τελετή στις 25 Ιανουαρίου 2007 στο Τεχνικό Πανεπιστήμιο της Κωνσταντινούπολης.
Το 2015, η μπάρα της που έδινε προσοχή στην προκατάληψη των φύλων στη Βικιπαίδεια καλύφθηκε ευρέως από τα τουρκικά μέσα ενημέρωσης.
Τον Δεκέμβριο του 2019, το Συνταγματικό Δικαστήριο της Τουρκίας έκρινε ότι η εν λόγω απαγόρευση συνιστά «παραβίαση της ελευθερίας της έκφρασης». Στις 15 Ιανουαρίου 2020 η απόφαση δημοσιεύθηκε στην εφημερίδα της κυβέρνησης και η απόφαση πέρασε στην Αρχή Τεχνολογίας της Πληροφορίας και Επικοινωνιών, με αποτέλεσμα την λήξη της απαγόρευσης πρόσβασης στις 22:30 ώρα Τουρκίας (21:30 ώρα Ελλάδας) την ίδια ημέρα.
Σύνδεσμοι
Τουρκικη
S/2002 (48639) 1
456px|left|thumb|Η απόσταση Γης-Σελήνης σε σύγκριση με το σύστημα 1995 ΤL8-S/2002 (48639) 1 Το S/2002 (48639) 1 είναι ο μοναδικός φυσικός δορυφόρος του (48639) 1995 ΤL8 με διάμετρο 161 χιλιόμετρα, οποίος περιφέρεται γύρω του σε 12 ώρες σε απόσταση 420 χιλιομέτρων. Ανακαλύφθηκε στις 9 Νοεμβρίου 2002. Ανακαλύφθηκε από τους Denise C. Stephens και Keith S. Noll από παρατηρήσεις με το ΔΤΧ στις 9 Νοεμβρίου του 2002, ανακοινώθηκε στις 5 Οκτωβρίου του 2005 και έλαβε την προσωρινή ονομασία S/2002 (48639) 1.
Αναφορές
Κατηγορία:Δορυφόροι μεταποσειδώνιων αντικειμένων
Τζουμάντζι: Καλωσήρθατε στην Ζούγκλα
Το Τζουμάντζι: Καλωσήρθατε στην Ζούγκλα είναι αμερικανική κωμική ταινία φαντασίας, με πρωταγωνιστές τους Ντουέιν Τζόνσον, Τζακ Μπλακ, Κέβιν Χαρτ, Κάρεν Τζίλαν, Νικ Τζόνας και Μπόμπι Καναβάλε, σε σκηνοθεσία του Τζέικ Κάσνταν. Γράφτηκε από τους Κρις ΜακΚένα, Έρικ Σόμμερς, Σκοτ Ρόζενμπεργκ και Τζεφ Πίνκνερ. Είναι η τρίτη ταινία της σειράς Τζουμάντζι μετά την Ζαθούρα (2005) και είναι άμεση συνέχεια της ταινίας Τζουμάντζι: ταινία (1995), βασισμένο στο ομώνυμο παιδικό βιβλίο του 1981 από τον Κρις βαν Άλσμπουργκ.
Η συνέχεια της ταινίας, Τζουμάντζι: Το επόμενο επίπεδο κυκλοφόρησε στις Ηνωμένες Πολιτείες στις 13 Δεκεμβρίου 2019.
Παραπομπές
Κατηγορία:Ταινίες του 2017 Κατηγορία:Ταινίες σε παραγωγή Ματ Τόλμαχ Κατηγορία:Ταινίες με μουσική σύνθεση Χένρι Τζάκμαν Κατηγορία:Ταινίες IMAX
Πασαβάν
Το Πασαβάν (γαλλικά: Passavant) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Όμπλαστ Πρίμορσκο και Κράινα
Πληθυσμός
Ο πληθυσμός της σύμφωνα με ο θρήσκευμα ήταν 344.934 Ρωμαιοκαθολικοί, 201 Ελληνοκαθολικοί, 286.651 Ορθόδοξοι, 257 ευαγγελιστές, 735 Εβραίοι, 351 Μουσουλμάνοι και άλλοι.
Διοικητικές διαιρέσεις
Η περιφέρεια χωρίστηκε σε 24 υποπεριφέρειες, 5 πόλεις, 128 διοικητικές περιφέρειες των δήμων με 2.637 οικισμούς.
Αναφορές
Όμπλαστ Πριμορσκο και Κραινα Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Μεσσηνιακές Οινούσσες
Οι Μεσσηνιακές Οινούσσες (και Πελοποννησιακές Οινούσσες) είναι νησιωτικό σύμπλεγμα που βρίσκεται στα νότια της Μεσσηνίας. Αναφέρονται με αυτό το όνομα από την αρχαιότητα, ενώ σε νεότερες εποχές αποκαλούνταν και Σαπιέντζες. Το σύμπλεγμα αποτελείται από τα νησιά Σχίζα, Σαπιέντζα, Βενέτικο, Αγία Μαριανή και τις βραχονησίδες Δύο Αδέλφια (νότια της Σαπιέντζας), Μπόμπα (ανατολικά της Σαπιέντζας) και Αυγό (νότια του Βενέτικου). Τα μεγαλύτερα νησιά του συμπλέγματος είναι η Σχίζα και η Σαπιέντζα, που καταλαμβάνουν περισσότερο από το 90% της συνολικής έκτασης του συμπλέγματος. Νότια των Μεσσηνιακών Οινουσσών βρίσκεται το βαθύτερο σημείο της Μεσογείου που είναι γνωστό ως τάφρος των Οινουσσών ή Φρέαρ των Οινουσσών με βάθος 5.267 μ.
Τα νησιά είναι ενταγμένα στο δίκτυο Natura 2000, μαζί με την περιοχή του ακρωτηρίου Ακρίτας, με τον κωδικό GR2550003.
Εξωτερικοί σύνδεσμοι
Κατηγορία:Νησιά της Μεσσηνίας Κατηγορία:Νησιωτικά συμπλέγματα Ελλάδας Κατηγορία:Επαρχία Πυλίας
Ασγκάρντια (έθνος)
Η Ασγκάρντια, επισήμως γνωστή ως το Διαστημικό Βασίλειο της Ασγκάρντια (ή Ασγάρδιας), είναι ένα υπό κατασκευή διαστημικό κράτος. Η ιδέα αποσκοπεί στη δημιουργία ενός νέου πλαισίου για το πώς οι διαστημικές δραστηριότητες ρυθμίζονται και ανήκουν, διασφαλίζοντας ότι το μέλλον του χώρου είναι ειρηνικό και πως θα γίνει προς όφελος της ανθρωπότητας.
Η πρόταση για την δημιουργία του έθνους είχε ανακοινωθεί τον Οκτώβριο του 2016 από τον Ιγκόρ Ασουρμπεϊλί, ο ιδρυτής του Διεθνούς Κέντρου Ερευνών Αεροδιαστημικής (Βιέννη), και Πρόεδρος της επιστημονικής επιτροπής της  UNESCO. Η ιστοσελίδα της πρωτοβουλίας αυτή τη στιγμή ζητώντας τους ανθρώπους να εγγραφούν για να γίνουν  ιθαγενείς  με στόχο την εφαρμογή της στα Ηνωμένα Έθνη για την αναγνώριση της ως κράτος. Οι τεχνικές λεπτομέρειες παραμένουν ασαφείς.
Η οργάνωση σχεδιάζει την δημιουργία ενός δορυφόρου με ένα αξιοσέβαστο ωφέλιμο φορτίο και να ξεκινήσει το 2017. Είναι επίσης επί του παρόντος οι διαγωνισμοί για τη δημιουργία της σημαίας του κράτους, του εθνοσήμου και του εθνικού ύμνου.
Μεταξύ των αξιοσημείωτων ανθρώπων που έχουν γίνει Ασγκαρντιανοί είναι ο Νταν Σκρέμπερ, ο Τζέιμς Χάρκιν και ο Άντριου Χάντερ Μάρεϊ, συν-παρουσιαστές της κωμωδίας του BBC Two: No Such Thing as the News οι οποίοι εντάχθηκαν στην Ασγκάρντια κατά την διάρκεια του προγράμματός τους.
Πηγές
Κατηγορία:Μικροέθνη Κατηγορία:Εξερεύνηση του διαστήματος
Αθηνά Μαξίμου
Το πραγματικό της επώνυμο είναι Τσαμκοσίδου (νωρίτερα Τσαμκοσόγλου) ενώ το Μαξίμου προήλθε από το όνομα του πατέρα της, Μάξιμος.
Θέατρο
Συνεργάστηκε με σκηνοθέτες όπως ο Βασίλης Παπαβασιλείου ("Όπως σας αρέσει" του Σαίξπηρ, "Φίλος όχι αστεία" του Κάρλο Γκολντόνι, "Η Ψευτοϋπηρέτρια" του Μαριβώ), ο Γιάννης Ιορδανίδης ("Dolly"), ο Βαγγέλης Θεοδωρόπουλος ("Οθέλλος") σε παραγωγές του Εθνικού Θεάτρου, του Κρατικού Θεάτρου Βορείου Ελλάδος, του Θεσσαλικού Θεάτρου και του ΔΗΠΕΘΕ Πάτρας. Με την παράσταση "Οθέλλος" συμμετείχε στο Ελληνικό Φεστιβάλ στο Ωδείο Ηρώδου του Αττικού το καλοκαίρι του 2006.
Κινηματογράφος
Για τη συμμετοχή της στην κινηματογραφική ταινία "Αυτή η νύχτα μένει" σε σκηνοθεσία Νίκου Παναγιωτόπουλου, κέρδισε το βραβείο Α΄ Γυναικείου Ρόλου στα Κρατικά Βραβεία Ποιότητας του Φεστιβάλ Θεσσαλονίκης (2000). Συμμετείχε επίσης στις ταινίες: "Beautiful People" σε σκηνοθεσία του Νίκου Παναγιωτόπουλου (2001), "Κουράστηκα να σκοτώνω τους αγαπητικούς σου" σε σκηνοθεσία του Νίκου Παναγιωτόπουλου (2002) και "Το μυστικό του Νοέμβρη" σε σκηνοθεσία του Τάκη Παπαγιαννίδη (2003).
Προσωπική ζωή
Είναι παντρεμένη με τον επίσης ηθοποιό Αιµίλιο Χειλάκη.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης
Νικόλαος Κονεμένος
Ο Νικόλαος Κονεμένος (1832 - 1907) ήταν Έλληνας πεζογράφος, ποιητής καθώς και ένας από τους πρωτοπόρους των γλωσσικών αγώνων στην Ελλάδα. Διετέλεσε πρόξενος της Τουρκίας στην Πάτρα (1869-1885) και ήταν μανιώδης συλλέκτης κοχυλιών. Ένα είδος «προσφορίτι» (Gibbula Conemenosi) της οικογένειας Trochidae φέρει το όνομά του. Στην Πρέβεζα, σε πλατεία που φέρει το όνομά του, υπάρχει προτομή του, έργο του γλύπτη Θεόδωρου Παπαγιάννη.
Βιογραφικά στοιχεία
Γεννήθηκε στην Πρέβεζα την 27 Δεκεμβρίου 1832 και ήταν γιος του Σπυρίδωνος Γ. Κονεμένου, προξένου της Τουρκίας στην Ιόνιο Πολιτεία, και της Κιάρας Ν. Σικελιανού. Σύμφωνα με παλαιά παράδοση η οικογένεια Κονεμένου κατάγεται από τον τελευταίο κλάδο των Κομνηνών, τα μέλη του οποίου υπήρξαν δεσπότες της Ηπείρου. Από την ίδια οικογένεια καταγόταν και ο διπλωμάτης Περικλής Σκέφερις. Μεγάλωσε στη Λευκάδα και την Κέρκυρα, όπου είχε εγκατασταθεί η οικογένειά του. Φοίτησε στην Ιόνιο Ακαδημία και ασχολήθηκε με τη λογοτεχνία εντασσόμενος στον κύκλο της Επτανησιακής Σχολής. Το 1869 διορίστηκε πρόξενος της Τουρκίας στην Πάτρα, στην οποία παρέμεινε για δεκαέξι χρόνια. Το 1885 επέστρεψε στην Κέρκυρα, όπου και διέμεινε μέχρι τον θάνατό του, την 1 Μαρτίου 1907. Το 1855 παντρεύτηκε με την Ελισσάβετ-Σαπφώ Ισίδωρου Σκυλίτση και απέκτησαν δύο παιδιά: τον Καίσαρα Κονεμένο και την Βιργινία Κονεμένου, μετέπειτα σύζυγο του Τσαρλς Μπλέϊκνη (Charles Altavilla Blakeney). Μετά τον θάνατο της πρώτης του γυναίκας παντρεύτηκε την Κερκυραία Νίκολη Παπαδοπούλου, με την οποία απέκτησε άλλα δύο παιδιά.
Λογοτεχνική δραστηριότητα
thumb|left|110 px| Πρόγραμμα του Συμποσίου για τον Νικόλαο Κονεμένο. Το 1858 εξέδωσε το περιοδικό Εωσφόρος. Το 1873 δημοσίευσε την μελέτη του με τίτλο Το ζήτημα της γλώσσας, με την οποία υπογράμμιζε την ανάγκη να χρησιμοποιηθεί η δημοτική γλώσσα και σε πεζά κείμενα. Δύο χρόνια αργότερα, το 1875, εξέδωσε δεύτερη μελέτη για το γλωσσικό ζήτημα με τίτλο Και πάλε περί της γλώσσας. Πρόκειται για έναν από τους πρώτους υπέρμαχους της χρήσης της δημοτικής γλώσσας. Στα πλαίσια αυτά εξέδωσε άλλα δύο μελετήματα (Το σύστημα του Ψυχάρη και η μέλλουσα αττική του Κίμωνος, 1895 και Το τέλος μιας ψευτιάς). Επίσης υπήρξε συγγραφέας της κοινωνικής μελέτης Οικογένεια, καθώς και της Διαθήκης, ενός πεζογραφήματος με σατιρικά στοιχεία.
Το 1965 ο Γεώργιος Βαλέτας δημοσίευσε τα άπαντα του Κονεμένου. Ο Δήμος Πρέβεζας διοργάνωσε Συμπόσιο για το έργο του Κονεμένου το 1994.
Νίκος Δαδινόπουλος
Ο Νίκος Δαδινόπουλος (7 Οκτωβρίου 1944 - 10 Μαρτίου 2012) ήταν Έλληνας ηθοποιός του σινεμά και της τηλεόρασης.
Βιογραφία
Γεννήθηκε στην Αθήνα στις 7 Οκτωβρίου (σύμφωνα με τη Μαίρη Ευαγγέλου) του 1944. Ξεκίνησε την καριέρα του στα μέσα της δεκαετίας του 1960, λαμβάνοντας μέρος σε αρκετές ταινίες, ενώ συνέχισε σε πολλά σίριαλ της κρατικής και αργότερα της ιδιωτικής τηλεόρασης. Έγινε ευρύτερα γνωστός τη δεκαετία του 1970 χάρις στη συμμετοχή του στη σειρά Λούνα Παρκ.
Ήταν παντρεμένος από το 1979 ως το 2004 με τη συμπρωταγωνίστριά του, Μαίρη Ευαγγέλου, με την οποία απέκτησε έναν γιο, τον Άλκη (γενν. 1981), ο οποίος μεταξύ άλλων ασχολείται με τη σκηνοθεσία και είναι αθλητής του βραζιλιάνικου ζίου ζίτσου.
Τα τελευταία χρόνια ο Δαδινόπουλος ζούσε στην Κρήτη, συνεργαζόμενος με το τοπικό ΔΗΠΕΘΕ. Απεβίωσε ηλικία 68 ετών στα Χανιά το 2012 από προβλήματα υγείας.
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Χαβαϊκή γλώσσα
Η Χαβαϊκή γλώσσα ή τα χαβανέζικα (ʻŌlelo Hawaiʻi) είναι μία Πολυνησιακή γλώσσα η οποία πήρε το όνομά της απ΄ το νησί Χαβάη, το μεγαλύτερο της νησιωτικής πολιτείας της Χαβάης. Σήμερα (από το 1978 και μετά) αποτελούν με τα Αγγλικά, τις δύο επίσημες γλώσσες της πολιτείας, αλλά για μεγάλο διάστημα τα χαβανέζικα ουσιαστικά δεν ομιλούνταν, με αποτέλεσμα παρά την επισημοποιήσή τους να θεωρούνται γλωσσα υπό εξαφάνιση.
Συγκεκριμένα, όταν το 1898 η Χαβάη προσαρτήθηκε στις ΗΠΑ και έχασε την ανεξαρτησία της, επίσημη γλώσσα έγιναν τα αγγλικά και η χρήση των χαβανέζικων αν και δεν απαγορευόταν τυπικά, γενικά "δεν ενθαρρυνόταν". Σταδιακά οι περισσότεροι κάτοικοι του συμπλέγματος άρχισαν να μιλούν μια μικτή γλώσσα, την πίτζιν της Χαβάης (αγγλικά και διάλεκτοι). Οταν το 1978 απέκτησαν το δικαίωμα να περιληφθούν τα χαβανέζικα στις επίσημες γλώσσες της πολιτείας τους, αυτά ήδη δεν ομιλούνταν ιδιαίτερα και κυριαρχούσε πλέον η γλώσσα πίτζιν της Χαβάης. Η πίτζιν της Χαβάης δεν μοιάζει με τα χαβανέζικα και αποτελεί ουσιαστικά μια πρωτόγονη μορφή αγγλικών -μορφή που αναπτύσσεται σαν γλώσσα συναλλαγών σε όλες τις αποικίες με ξενόγλωσσους κατακτητές. Πρόσφατα το ενδιαφέρον για τα χαβανέζικα ανανεώθηκε γιατί θεωρούνται γλώσσα υπό εξαφάνιση αφού υπολογίζεται ότι τα μιλάει μόνον το 2% του πληθυσμού της Χαβάης.
Εξωτερικές συνδέσεις
Κατηγορία:Αυστρονησιακές γλώσσες Κατηγορία:Γλώσσες των Ηνωμένων Πολιτειών
Α.Ε.Σ. Ένωση Γαλατσίου
Ο Αθλητικός και Εκπολιτιστικός Σύλλογος «Ένωση Γαλατσίου» είναι ελληνικό αθλητικό σωματείο με έδρα την περιοχή του Γαλατσίου Αττικής. Επίσημο έτος ίδρυσής του είναι το 1938 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης, πετοσφαίρισης και ρυθμικής γυμναστικής.
Ιστορική αναδρομή
Το τμήμα καλαθοσφαίρισης της Ένωσης Γαλατσίου δημιουργήθηκε το 1978. Από την ίδρυσή του εντάχθηκε στο δυναμικό της Ε.Σ.Κ.Α. στης οποίας τα πρωταθλήματα συμμετέχει μέχρι σήμερα.
Για μία δεκαετία, από την αγωνιστική περίοδο 1990-91 μέχρι και την περίοδο 2000-01, η ομάδα αγωνιζόταν στη Β' Εθνική Κατηγορία (η Α2 Κατηγορία ιδρύθηκε το 1997-98, ενώ η Β' Κατηγορία σήμερα έχει καταργηθεί). Παράλληλα συμμετείχε σε τέσσερις διοργανώσεις του Κυπέλλου Ελλάδος (1995-1999).
Κατά την αγωνιστική περίοδο 2010-11 η Ένωση κατετάγη στην 8η θέση του τελικού βαθμολογικού πίνακα της Α' Κατηγορίας Ε.Σ.Κ.Α. Την επόμενη χρονιά, 2011-12, ολοκλήρωσε τις αγωνιστικές της υποχρεώσεις στην 8η θέση. Την περίοδο 2012-13 βρέθηκε στην 9η θέση της τελικής κατάταξης, μένοντας έξω από τη ζώνη του υποβιβασμού.
Διακεκριμένες καλαθοσφαιρίστριες
Καλαθοσφαιρίστριες του συλλόγου που έχουν κληθεί σε Εθνική Ομάδα είναι οι ακόλουθες:
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Ε.Σ. Ένωση Γαλατσίου διαγωνίζεται στο Πρωτάθλημα της Α' Κατηγορίας Γυναικών που διοργανώνει η Ε.Σ.Κ.Α., καθώς και στο Κύπελλο Γυναικών της ίδιας Ένωσης.
Η Ένωση έχει έδρα το Κλειστό Γυμναστήριο Γαλατσίου στο Άλσος Βεΐκου, χωρητικότητας 250 θέσεων. Πρόεδρος του συλλόγου είναι ο Τάσος Πασπάλας, ενώ καθήκοντα πρώτου προπονητή διατηρεί ο Θάνος Δήμου.
Τμήματα υποδομής
Η Ένωση Γαλατσίου διαθέτει στην τροπαιοθήκη της τρία Πρωταθλήματα Ε.Σ.Κ.Α. Νεανίδων (1994, 2012, 2013), τρία Πρωταθλήματα Κορασίδων (1991, 2013, 2014) και δύο Παγκορασίδων (2012, 2013). Σε ό,τι αφορά τα αντίστοιχα Πανελλήνια Πρωταθλήματα, το τμήμα Νεανίδων έχει καταλάβει δύο φορές τη 2η θέση (1994, 2013), ενώ το τμήμα Κορασίδων μία (2013).
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, ο Α.Ε.Σ. Ένωση Γαλατσίου διαγωνίζεται στο Πρωτάθλημα της Β' Εθνικής Κατηγορίας Ανδρών που διοργανώνει η Ε.Ο.ΠΕ.
Η Ένωση έχει έδρα το Κλειστό Γυμναστήριο Γαλατσίου στο Άλσος Βεΐκου, χωρητικότητας 250 θέσεων. Πρόεδρος του συλλόγου είναι ο Τάσος Πασπάλας, ενώ καθήκοντα πρώτου προπονητή διατηρεί ο Άλκης Μπέλος.
Κατά την τρέχουσα αγωνιστική περίοδο, 2018-19, ο Α.Ε.Σ. Ένωση Γαλατσίου διαγωνίζεται στο Πρωτάθλημα της Β' Τοπικής Κατηγορίας Γυναικών που διοργανώνει η Ε.Σ.Π.Α.Α.Α.
Τμήμα ρυθμικής γυμναστικής
150px|left Το τμήμα ρυθμικής αγωνιστικής γυμναστικής της Ένωσης Γαλατσίου διανύει την τρίτη δεκαετία της λειτουργίας του, έχοντας ξεκινήσει με πρωτοβουλία της Ντίνας Σπηλιοπούλου. Είναι αναγνωρισμένο σωματείο από τη Γενική Γραμματεία Αθλητισμού και μέλος της Ελληνικής Γυμναστικής Ομοσπονδίας (Ε.Γ.Ο) και της Αθλητικής Ένωσης Σωματείων Γυμναστικής Αττικής (Α.Ε.Σ.Γ.Α.) Διατηρεί αγωνιστικά τμήματα και ακαδημίες. Συμμετέχει σε όλες τις επίσημες διοργανώσεις της Ε.Γ.Ο., ενώ αθλήτριες του συλλόγου έχουν κατά καιρούς λάβει προσκλήσεις για στελέχωση της Εθνικής Ομάδας.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Δήμος Γαλατσίου Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι ρυθμικής γυμναστικής Κατηγορία:Σωματεία Ε.Σ.Κ.Α. Κατηγορία:Σωματεία Ε.Σ.Π.Α.Α.Α. Κατηγορία:Ιδρύσεις αθλητικών συλλόγων το 1938 Κατηγορία:Ιδρύσεις ομάδων καλαθοσφαίρισης το 1978
Σιδηροδρομικό Μουσείο Θεσσαλονίκης
thumb|Εσωτερική όψη βαγονιού του [[Οριάν Εξπρές.]] thumb|Ατμομηχανή του 1945–1946. Το Σιδηροδρομικό Μουσείο Θεσσαλονίκης είναι μουσείο στη περιοχή του Ελευθερίου - Κορδελιού, στη Θεσσαλονίκη. Ιδρύθηκε το 2001 και στεγάζεται στο ανακαινισμένο κτήριο της παλαιάς Στρατιωτικής στάσης (Gare Militaire) της σιδηροδρομικής γραμμής Θεσσαλονίκης - Κωνσταντινούπολης (Jonction Salonique-Constantinople), πλησίον της σιδηροδρομικής διακλάδωσης TX-3. Αυτός ο ιστορικός σταθμός κατασκευάστηκε μεταξύ 1891 - 1894 από τον Ιταλό αρχιτέκτονα Πιέρρο Αριγκόνι.
Στο γραφείο του σταθμάρχη βρίσκεται ένας χάρτης με σημειωμένες όλες τις ελληνικές σιδηροδρομικές γραμμές, στολές των εργαζόμενων στο σιδηρόδρομο, εργαλεία, προσωπικά αντικείμενα, τεχνικά εγχειρίδια και λεπτομερή στοιχεία για παλαιές ατμομηχανές και ντιζελομηχανές της πρώην βασιλικής οικογένειας. Στην αυλή του μουσείου εκτίθενται δύο πολυτελή βαγόνια, μια κλινάμαξα και το εστιατόριο, του φημισμένου Οριάν Εξπρές, τα οποία είναι ανοικτά στους επισκέπτες.
Το Υπουργείο Πολιτισμού ανακήρυξε το 2012 ως μνημεία το κεντρικό κτίριο και το κέλυφος των τριών βοηθητικών κτισμάτων της πρώην Στρατιωτικής Στάσης της τότε Εταιρείας Σιδηροδρόμων της Ενωτικής Γραμμής Θεσσαλονίκης - Κωνσταντινούπολης.
Συλλογή τροχιαίου υλικού
Η συλλογή του τροχιαίου υλικού περιλαμβάνει:
Εξωτερικοί σύνδεσμοι
Θεσσαλονικης Σιδηροδρομων
Πασονφονταίν
Το Πασονφονταίν (γαλλικά: Passonfontaine) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Final Fantasy VII (βιντεοπαιχνίδι του NES)
Το Final Fantasy VII (απλοποιημένα κινέζικα: 最终幻想7, παραδοσιακά κινέζικα: 最終幻想7, Πινγίν: Zuì Zhōng Huànxiǎng 7), γνωστό επίσης και με το όνομα Core Crisis (κινέζικα: 核心危机, Πινγίν: Héxīn Wēijī) είναι ανεπίσημη κινέζικη ιμιτασιόν (shanzhai) demake του βιντεοπαιχνιδιού ρόλων του 1997  της Square για το PlayStation, Final Fantasy VII. Αυτή η δισδιάστατη μεταφορά (port) αναπτύχθηκε και εκδόθηκε το 2005 από την κινέζικη εταιρία ShenZhen Nanjing Technology για το σύστημα SUBOR, ένα κλώνο του Nintendo Entertainment System. Η κασέτα του είναι μοναδική, αφού είναι δομικά διαφορετική από τις αδειοδοτημένες κασέτες του NES στους τομείς του hardware και του προγραμματισμού.
Το παιχνίδι περιλαμβάνει αρκετά στοιχεία του γνήσιου Final Fantasy VII, συμπεριλαμβανομένης της δομής τριών ατόμων στην ομάδα και στοιχεία των υποσυστημάτων του. Τα αντικείμενα, τα ξόρκια και ο εξοπλισμός που είναι διαθέσιμα στον παίκτη βασίζονται σε αυτά του γνήσιου παιχνιδιού, και παρά το ότι παραλείφθηκε ένας μεγάλος αριθμός προαιρετικών χαρακτήρων και κάποιες παράπλευρες αποστολές, η κανονική ιστορία αναπαράχθηκε με μικρή λεπτομέρεια Το παιχνίδι δέχθηκε ανάμεικτες κριτικές: χαρακτηρίστηκε ως ένα εντυπωσιακό επίτευγμα, και ταυτόχρονα επικρίθηκε για τη δυσκολία και την επιλογή κονσόλας του.
Τρόπος παιχνιδιού
Στο Final Fantasy VII, ο παίκτης καθοδηγεί τον πρωταγωνιστή με μία ομάδα τριών εναλλάξιμων χαρακτήρων-μελών της ομάδας, εξερευνά περιοχές και αλληλεπιδρά με άλλους, μη επιλέξιμους χαρακτήρες. Το μεγαλύτερο μέρος του πρώτου κομματιού του παιχνιδιού εξελίσσεται στην πόλη της Midgar, ενώ αργότερα εξερευνούνται πόλεις, μπουντρούμια, σπηλιές. και άλλες παρόμοιες περιοχές. Ο παίκτης μπορεί να αποθηκεύσει το παιχνίδι όποτε επιθυμεί, αλλά όχι κατά τη διάρκεια των μαχών, σε μία θέση αποθήκευσης.
Στη δεύτερη πράξη του παιχνιδιού, ο παίκτης μπορεί να ταξιδέψει μέσω του χάρτη του κόσμου, μία αναπαράσταση του σύμπαντος του Final Fantasy VII σε μικρή κλίμακα. Μπορεί να περιηγηθεί ελεύθερα εκεί, εκτός αν υπάρχουν γεωγραφικά εμπόδια, όπως βουνά ή νερό. Αυτά προσπερνιούνται με τα chocobo, πτηνά όμοια με εμού, αλλά και άλλα μεταφορικά μέσα. Όπως και στα άλλα παιχνίδια Final Fantasy, η μεταφορά σε διάφορες περιοχές του χάρτη συχνά διακόπτεται από τυχαίες μάχες.
Παραπομπές
Κατηγορία:Final Fantasy VII Κατηγορία:Βιντεοπαιχνίδια Final Fantasy Κατηγορία:Βιντεοπαιχνίδια του NES Κατηγορία:Βιντεοπαιχνίδια του 2005 Κατηγορία:Βιντεοπαιχνίδια ρόλων Κατηγορία:Βιντεοπαιχνίδια του PlayStation Κατηγορία:Demake βιντεοπαιχνιδιών
Όμπλαστ Μπάτσκα
μικρογραφία|Οι περιφέρειες του Βασιλείου των Σέρβων, Κροατών και Σλοβένων Η περιφέρεια Μπάτσκα (κροατικά : Bačka oblast, σερβικά : Бачка област) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Νόβι Σαντ. Καταλάμβανε εδάφη της ιστορικής περιοχής της Μπάτσκα και σήμερα ανήκει στη Σερβία και Κροατία.
Αναφορές
Όμπλαστ Μπατσκα Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Μπίρτε Βίλκε
Η Μπίρτε Βίλκε (γεν. 19 Μαρτίου 1936) είναι Δανή τραγουδίστρια. Εκπροσώπησε τη Δανία στη Γιουροβίζιον δύο φορές: Η πρώτη το 1957, μαζί με τον Γκούσταφ Βίνκλερ με το τραγούδι Skibet Skal Sejle I Nat το οποίο ήρθε 3ο με 10 βαθμούς και το 1959 με το τραγούδι Uh-Jeg Ville Ønske Jeg Var Dig όπου ήρθε 5η με 12 βαθμούς.
Παραπομπές
Κατηγορία:Δανοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Δανία Κατηγορία:Διαγωνισμός Τραγουδιού Eurovision 1957 Κατηγορία:Διαγωνισμός Τραγουδιού Eurovision 1959 Κατηγορία:Συμμετέχοντες στη Eurovision
Διανυσματικός χώρος
Οι διανυσματικοί χώροι είναι αντικείμενο μελέτης της γραμμικής άλγεβρας μιας και χαρακτηρίζονται από τη διάστασή τους, η οποία καθορίζει τον αριθμό των ανεξάρτητων κατευθύνσεων στο χώρο. Ο διανυσματικός χώρος μπορεί να να εμπλουτιστεί με πρόσθετη δομή όπως είναι το μέτρο διανύσματος και το εσωτερικό γινόμενο.
Ιστορικά, οι πρώτες ιδέες που οδήγησαν στους διανυσματικούς χώρους μπορούν να εντοπιστούν πίσω στον χρόνο όσον αφορά την αναλυτική γεωμετρία του 17ου αιώνα, τους πίνακες, τα συστήματα εξισώσεων ευθείας, και τα Ευκλείδεια διανύσματα. Η σύγχρονη, πιο αφηρημένη αναφορά έγινε από τον Τζουζέπε Πεάνο το 1888. Σήμερα οι διανυσματικοί χώροι βρίσκουν εφαρμογή στο σύνολο των μαθηματικών, της επιστήμης και στις επιστήμες μηχανικών.
Παράδειγμα πρώτο: Βέλη στο επίπεδο
Το πρώτο παράδειγμα ενός διανυσματικού χώρου αποτελείται από τα βέλη σε ένα σταθερό επίπεδο, ξεκινώντας από ένα σταθερό σημείο. Αυτό χρησιμοποιείται στη φυσική για να περιγράψει τις δυνάμεις και τις ταχύτητες. Έχοντας δυο τέτοια βέλη, \mathbf{v} και \mathbf{w}, η διαγώνιος του παραλληλογράμμου που σχηματίζουν, είναι επίσης ένα βέλος που ξεκινάει από το ίδιο σημείο ορισμού. Αυτό το διαγώνιο βέλος το ονομάζουμε άθροισμα και το συμβολίζουμε με. Στην ειδική περίπτωση που τα δύο βέλη έχουν την ίδια γραμμή διεύθυνσης, το άθροισμα τους είναι εκείνο το βέλος που έχει μέγεθος (ή μέτρο) ίσο με το αλγεβρικό άθροισμα των μέτρων των δύο αρχικών βελών, δηλαδή τα μέτρα προστίθενται όταν τα διανύσματα έχουν την ίδια κατεύθυνση και αφαιρούνται όταν έχουν την αντίθετη. Μια άλλη διεργασία που μπορεί να επιτευχθεί με τα βέλη είναι η αλλαγή κλίμακας στην οποία ένας οποιουδήποτε θετικός πραγματικός αριθμός \alpha μέσο του πολλαπλασιασμού του με ένα βέλος \mathbf{v} έχει σαν αποτέλεσμα ένα άλλο βέλος που έχει την ίδια φορά με το \mathbf{v} αλλά επεκτείνεται (\alpha>1) ή συρρικνώνεται (\alpha<1) σύμφωνα με το μήκος του \alpha. Η πράξη αυτή ονομάζεται πολλαπλασιασμός του \mathbf{v} με το βαθμωτό μέγεθος \alpha και συμβολίζεται με. Αν ο αριθμός \alpha είναι αρνητικός, τότε το ορίζεται ως βέλος που δείχνει προς την αντίθετη κατεύθυνση. Οι παρακάτω εικόνες δείχνουν δυο παραδείγματα: αν \alpha=2, το διάνυσμα που προκύπτει έχει την ίδια κατεύθυνση με το \mathbf{w}, αλλά είναι επεκτεταμένο κατά το διπλάσιο μήκος του (δεξιά εικόνα). Ισοδύναμα 2\mathbf{w} είναι το άθροισμα. Από την άλλη,, έχει την αντίθετη κατεύθυνση αλλά το ίδιο μήκος με το \mathbf{v}.
Παράδειγμα δεύτερο: Διατεταγμένα ζεύγη αριθμών
και
Ορισμός
Ένας διανυσματικός χώρος πάνω από ένα σώμα \mathcal{K} είναι ένα σύνολο V εφοδιασμένο με δυο πράξεις, οι οποίες ικανοποιούν τα οχτώ αξιώματα που παρατίθενται παρακάτω. Τα στοιχεία του συνόλου V ονομάζονται διανύσματα. Τα στοιχεία του συνόλου \mathcal{K} ονομάζονται βαθμωτά. Στα δύο παραπάνω παραδείγματα, το σύνολο μας αποτελείται από τα επίπεδα βέλη με σταθερό σημείο εκκίνησης και τα ζεύγη των πραγματικών αριθμών, αντίστοιχα, ενώ το σώμα μας είναι οι πραγματικοί αριθμοί.
Για να χαρακτηρισθεί ένας χώρος ως διανυσματικός, το σύνολο V και οι πράξεις της πρόσθεσης και του πολλαπλασιασμού πρέπει να τηρούν ορισμένες προϋποθέσεις που ονομάζονται αξιώματα. Στην παρακάτω λίστα, έστω \mathbf{u}, \mathbf{v} και \mathbf{w} είναι αυθαίρετα διανύσματα στο V, και \alpha και \beta βαθμωτά στο \mathcal{K}.
Αυτά τα αξιώματα γενικεύουν τις ιδιότητες των διανυσμάτων που εφαρμόστηκαν στα ανωτέρω παραδείγματα. Πράγματι, το αποτέλεσμα της πρόσθεσης των δύο διατεταγμένων ζευγών (όπως στο δεύτερο παράδειγμα) δεν εξαρτάται από τη σειρά των αθροισμάτων:
Ομοίως, στο γεωμετρικό παράδειγμα των διανυσμάτων ως βέλη,, δεδομένου ότι το παραλληλόγραμμο που καθορίζει το άθροισμα των διανυσμάτων είναι ανεξάρτητο της σειράς των διανυσμάτων. Όλα τα άλλα αξιώματα μπορούν να ελεγχθούν με παρόμοιο τρόπο και στα δύο παραδείγματα.
Η αφαίρεση μεταξύ δυο διανυσμάτων και η διαίρεση με \alpha (μη μηδενικό) βαθμωτό μπορούν να οριστούν ως εξής:
Όταν το βαθμωτό σώμα \mathcal{K} είναι οι πραγματικοί αριθμοί \mathbb{R}, ο διανυσματικός χώρος ονομάζεται πραγματικός διανυσματικός χώρος. Όταν το βαθμωτό σώμα είναι των μιγαδικών αριθμών, αυτό ονομάζεται μιγαδικός διανυσματικός χώρος. Αυτές οι δύο περιπτώσεις είναι εκείνες που χρησιμοποιούνται πιο συχνά στη μηχανική. Ο πιο γενικός ορισμός ενός διανυσματικού χώρου, επιτρέπει βαθμωτά να είναι τα στοιχεία του οποιουδήποτε σταθερού σώματος \mathcal{K}. Η έννοια είναι γνωστή τότε ως ένα Κ-διανυσματικός χώρος ή διανυσματικός χώρος επί του \mathcal{K}. Ένα σώμα είναι, ουσιαστικά, ένα σύνολο αριθμών που διαθέτει τις πράξεις της πρόσθεσης, της αφαίρεσης, του πολλαπλασιασμού και της διαίρεσης. Για παράδειγμα, οι ρητοί αριθμοί αποτελούν επίσης ένα σώμα.
Γενικά στους διανυσματικούς χώρους δεν υπάρχουν οι έννοιες της εγγύτητας, της γωνίας ή της απόστασης. Για να αντιμετωπίσουμε αυτό το πρόβλημα εισάγουμε παρακάτω συγκεκριμένους τύπους διανυσματικών χώρων.
Το ότι ότι η πρόσθεση και βαθμωτός πολλαπλασιασμός διανυσμάτων είναι δυαδικές πράξεις, οδηγεί στη δημιουργία μια νέας ιδιότητα που χαρακτηρίζει τις δυο αυτές πράξεις κλειστές, δηλαδή ότι και αv ανήκουν στο V για κάθε, και.
Στην αφηρημένη άλγεβρα, τα πρώτα τέσσερα αξιώματα μπορούν να υπαχθούν απαιτώντας το σύνολο των διανυσμάτων να είναι μια αβελιανή ομάδα κάτω από ένα μόνο αξίωμα. Τα υπόλοιπα αξιώματα δίνουν μια συγκεκριμένη ομάδα την δομή Κ-module. Με άλλα λόγια, υπάρχει ένας δακτύλιος ομομορφισμού f από το πεδίο \mathcal{K} στο δακτύλιο ενδομορφισμού της ομάδας των διανυσμάτων. Τότε ο βαθμωτός πολλαπλασιασμός ορίζεται ως.
Υπάρχει μια σειρά από συνέπειες των αξιωμάτων των διανυσματικών χώρων. Κάποιες από αυτές προέρχονται από την στοιχειώδη θεωρία της ομάδας, που εφαρμόζεται στο σύνολο των διανυσμάτων. Για παράδειγμα, το μηδενικό διάνυσμα \mathbf{0} του V και το πρόσθετο αντίστροφης -\mathbf{v} για κάθε διάνυσμα \mathbf{v} είναι μοναδικά. Άλλες ιδιότητες απορρέουν από την επιμεριστική, για παράδειγμα, αν και μόνο αν \alpha = 0 ή.
Χώροι συντεταγμένων
Το πιο απλό παράδειγμα διανυσματικών χώρων πάνω από ένα σώμα \mathcal{K} είναι το ίδιο το σώμα, εφοδιασμένο με τις συνήθεις πράξεις της πρόσθεση και του πολλαπλασιασμού. Γενικότερα, ένας διανυσματικός χώρος μπορεί να αποτελείται από n-πλειάδες (ακολουθίες μήκους n) των στοιχείων του \mathcal{K}, όπως:
Ένας διανυσματικός χώρος που αποτελείται από το σύνολο των n-πλειάδων ενός πεδίου \mathcal{K} είναι γνωστός ως ένας χώρος συντεταγμένων, που συνήθως συμβολίζονται με. Η περίπτωση n = 1 είναι το προαναφερθέν απλούστερο παράδειγμα, στο οποίο το σώμα \mathcal{K} θεωρείται επίσης ως ένας διανυσματικός χώρος πάνω από τον εαυτό του. Η περίπτωση και n = 2 συζητήθηκε στο παράδειγμα 2 παραπάνω.
Οι μιγαδικοί αριθμοί και επεκτεταμένα σώματα
Το σύνολο των μιγαδικών αριθμών \mathbb{C}, δηλαδή, οι αριθμοί που μπορούν να γραφτούν στη μορφή x + iy για τους πραγματικούς αριθμούς x και y, όπου να είναι η φανταστική μονάδα, σχηματίζουν ένα διανυσματικό χώρο πάνω από τους πραγματικούς αριθμούς με τη συνήθη πρόσθεση και πολλαπλασιασμό:  και  για πραγματικούς αριθμούς. Τα αξιώματα των διανυσματικών χώρων ισχύουν και για τους μιγαδικούς μιας και ισχύουν οι ίδιοι κανόνες για τις αριθμητικές πράξεις και στους μιγαδικούς.
Στην πραγματικότητα, το παράδειγμα των μιγαδικών αριθμών είναι ουσιαστικά το ίδιο (δηλαδή, είναι ισομορφισμός) προς το διανυσματικό χώρο των διατεταγμένων ζευγών στους πραγματικούς αριθμούς που αναφέρονται παραπάνω. Αν θεωρήσουμε τον μιγαδικό αριθμό x + iy ότι αντιστοιχεί στο διατεταγμένο ζεύγος (x, y) στο μιγαδικό επίπεδο, τότε βλέπουμε ότι οι κανόνες για άθροισμα και βαθμωτό πολλαπλασιασμό αντιστοιχούν ακριβώς σε εκείνους του προηγούμενου παραδείγματος.
Γενικότερα, οι επεκτάσεις σωμάτων παρέχουν μια άλλη κατηγορία παραδειγμάτων των διανυσματικών χώρων: ένα σώμα \mathcal{K} που περιέχει ένα μικρότερο σώμα \mathcal{E}, είναι ένας Ε-διανυσματικός χώρος, με τον δεδομένο πολλαπλασιασμό και τις λειτουργίες της πρόσθεση του \mathcal{K}. Για παράδειγμα οι μιγαδικοί αριθμοί είναι ένας διανυσματικός χώρος πάνω από το \mathbb{R} και το επεκτεταμένο σώμα είναι διανυσματικός χώρος πάνω από το \mathbb{Q}.
Συναρτησιακοί χώροι
Συναρτήσεις από οποιοδήποτε σταθερό σύνολο \Omega σε ένα σώμα \mathcal{K}, αποτελούν επίσης διανυσματικούς χώρους, εκτελώντας την πρόσθεση και τον βαθμωτό πολλαπλασιασμό σημειακά. Δηλαδή, το άθροισμα των δύο συναρτήσεις f και g είναι η συνάρτηση (f + g) και δίνεται από τον τύπο
όμοια πραγματοποιείται και ο πολλαπλασιασμός. Οι αλγεβρικοί περιορισμοί μπορούν να δώσουν επίσης διανυσματικούς χώρους, για παράδειγμα ο διανυσματικός χώρος Κ[x] δίνεται από την πολυωνυμική συνάρτηση:
Γραμμικές εξισώσεις
Συστήματα ομογενών γραμμικών εξισώσεων είναι στενά συνδεδεμένα με διανυσματικούς χώρους, για παράδειγμα η λύση του συστήματος